stanford-oval/wikipedia huggingface dataset:
Epiphone Les Paul

| Epiphone Les Paul |
| --- | --- |
 Epiphone Les Paul custom
Perustiedot
Alkuperäinen valmistaja:  Epiphone
Valmistusvuodet:  1988-
Rakenne
Rungon tyyppi:  kokopuu
Kaulan kiinnitys:  liimakaula
Materiaalit
Runko:  mahonki, vaahtera, leppä, lehmus
Kaula:  mahonki
Otelauta:  vaahtera, eebenpuu, ruusupuu
Tekniikka
Talla:  Tune-o-Matic tai Bigsby
Mikrofonit:  2 tai 3 Humbucker -mikrofonia.
Värit
Värivaihtoehdot:  useita
Epiphone Les Paul on Epiphonen valmistama sähkökitaramalli, joka ulkoisesti muistuttaa hyvin läheisesti Gibson Les Paulia. Epiphone on Gibsonin omistuksessa, ja sen Les Pauleja tehdään Kiinassa, Etelä-Koreassa ja Indonesiassa. Epiphone Les Paulit ovat hinnaltaan Gibson Les Paul -malleja selvästi edullisempia.
Epiphone Les Paul -kitaraa käyttää muun muassa heavy metal -yhtye Twisted Sisterin rytmikitaristi Jay Jay French.
Aiheesta muualla

Kuvia tai muita tiedostoja aiheesta Epiphone Les Paul Wikimedia Commonsissa
Elinikäinen senaattori

Elinikäinen senaattori on senaatin jäsen, joka on nimitetty virkaan loppuiäkseen. Elinikäisiä senaattoreita on tällä hetkellä Italiassa.
Italiassa

Italiassa presidentti voi nimittää kansalaisen elinikäiseksi senaattoriksi (ita. senatore a vita) erityisistä isänmaan hyväksi kohdistuneista suurista ansioista. Tällaisia voivat olla yhteiskunnalliset, tieteelliset, taiteelliset tai kirjalliset ansiot. Tämän lisäksi entiset tasavallan presidentit ovat suoraan perustuslain nojalla elinikäisiä senaattoreita (ita. senatore di diritto e a vita).
Elinikäisen senaattorin nimi ja asema pysyy senaatin vaihdoksista huolimatta tai vaikka senaatti päätettäisiin hajottaa. Muutoin elinikäisellä senaattorilla on samat oikeudet ja velvollisuudet kuin vaaleissa valituilla senaattoreilla.
Oscar Luigi Scalfaroa lukuun ottamatta kaikki Italian presidentit ovat nimittäneet vähintään yhden elinikäisen senaattorin. Eniten nimityksiä presidenttikaudellaan teki Luigi Einaudi.
Jos elinikäinen senaattori valitaan tasavallan presidentiksi, hän lakkaa olemasta senaattori presidentintoimensa ajaksi, jonka jälkeen hänestä tulee jälleen elinikäinen senaattori entisenä presidenttinä.
Italiassa > Luettelo Italian elinikäisistä senaattoreista

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Senator for life
Vuoden 2018 joulukuussa Italiassa oli kuusi elinikäistä senaattoria, joista viisi oli presidentin nimittämiä ja yksi (Giorgio Napolitano) entinen tasavallan presidentti. Heidän nimensä esitetään tummennettuina seuraavalla listalla, joka sisältää Italian historian kaikki elinikäisiksi senaattoreiksi nimitetyt henkilöt tammikuuhun 2015 asti.
| 0 | 1 | 2 |
| --- | --- | --- |
|  Claudio Abbado  Gianni Agnelli  Giulio Andreotti  Carlo Bo  Norberto Bobbio  Pietro Canonica  Guido Castelnuovo  Elena Cattaneo  Carlo Azeglio Ciampi  Emilio Colombo  Francesco Cossiga  Eduardo De Filippo  Francesco De Martino  Enrico De Nicola  Gaetano De Sanctis  Luigi Einaudi |  Amintore Fanfani  Giovanni Gronchi  Pasquale Jannaccone  Giovanni Leone  Rita Levi-Montalcini  Mario Luzi  Cesare Merzagora  Eugenio Montale  Mario Monti  Giorgio Napolitano  Pietro Nenni  Giuseppe Paratore  Ferruccio Parri  Sandro Pertini  Renzo Piano  Sergio Pininfarina |  Camilla Ravera  Carlo Rubbia  Meuccio Ruini  Carlo Alberto Salustri (Trilussa)  Giuseppe Saragat  Oscar Luigi Scalfaro  Antonio Segni  Giovanni Spadolini  Luigi Sturzo  Paolo Emilio Taviani  Arturo Toscanini  Leo Valiani  Vittorio Valletta  Umberto Zanotti Bianco |
Muualla

Kanadassa oli aiemmin mahdollisuus nousta elinikäiseksi senaattoriksi. Vuodesta 1965 lähtien perustuslaissa on kuitenkin säädetty, että senaattorin on vetäydyttävä viimeistään, kun hän täyttää 75 vuotta.
Useissa Etelä-Amerikan maissa on aiemmin ollut tapana nimittää entiset presidentit senaattoreiksi eliniäkseen. Tällaisen mahdollisuuden tarjoaa yhä Paraguayn perustuslaki, vaikkakin tällaisilla senaattoreilla ei ole äänioikeutta.
Ranskan senaatti koostui kolmannen tasavallan alkuaikoina 300 jäsenestä, joista 75 olivat elinikäisiä. Käytäntö oli olemassa vuodesta 1875, mutta vuodesta 1884 lähtien elinikäiseksi senaattoriksi nimittäminen ei ollut mahdollista. Aiemmin elinikäisiksi senaattoreiksi nimitetyt kuitenkin saivat pitää asemansa. Viimeinen elinikäinen senaattori oli Émile Deshayes de Marcère, joka kuoli 1918. Kaikkiaan Ranskassa oli 116 elinikäistä senaattoria.
Käännös suomeksi
FK Sileks

FK Sileks (mak. ФК Силекс) on jalkapalloseura Kratovon kaupungista. Se pelaa Pohjois-Makedonian korkemmailla sarjatasolla Makedonian 1. liigassa.
Sileks voitti 1990-luvulla mestaruuden kolmesti peräkkäin vuosina 1995–1998. Makedonian cupin seura on voittanut 1994 ja 1997, sekä ennen itsenäistymistä 1989 ja 1990.
Elinkaariarviointi

Elinkaariarvioinnilla (LCA, life cycle assessment) tarkoitetaan tuotteen tai palvelun sen koko elinkaaren ympäristövaikutuksien tutkimista raaka-aineen hankinnasta tuotteen hylkäämiseen asti.
Elinkaariarviointi kehitettiin alun perin selvittämään ympäristönäkökohdasta tuotteiden välisiä eroja. Nykyisin sitä sovelletaan hyvin moninaisiin kohteisiin. Elinkaariarviointia voidaan käyttää ympäristömerkkien myöntämisessä, mutta sitä käytetään nykyisin myös erilaisten järjestelmien ja tuotantovaiheiden vertailuun. Arviointia voidaan käyttää myös tuotteiden markkinoinnissa.
Standardin mukainen arviointi

Elinkaariarvioinnin periaatteita on standardoitu ISO 14040 -standardiksi. LCA:n pitää standardin mukaan sisältää neljä vaihetta:
tavoitteiden ja soveltamisalan määrittely
inventaarioanalyysi (Life Cycle Inventory, LCI)
vaikutusarviointi (Life Cycle Impact Assessment, LCIA)
tulosten tulkinta.
Vaiheista on aina mahdollista palata aiempiin vaiheisiin tarkistamaan niiden lähtökohtia ja oletuksia.
Tavoitteiden ja soveltamisalan määrittelyssä määritellään muun muassa, kuinka yksityiskohtainen arviointi on ja mitä ajanjaksoa siinä tarkastellaan. Vaihe on tärkeä, sillä se pitkälti määrittelee tutkimuksen laajuuden ja rajaukset sekä tuotantoketjun rajaukset, tiedon laatuvaatimukset ja käytetty teknologian taso. Lisäksi määritetään tutkittavat ympäristövaikutusluokat, joita voivat olla mm. ilmastovaikutus, rehevöityminen, happamoituminen, toksiset vaikutukset, vesijalanjälki, energiavarojen käyttö ja muiden resurssien käyttö.
Inventaarioanalyysissä kerätään tarvittavat tiedot koko tuotejärjestelmästä. Tuotantoketju jaetaan yksikköprosesseihin ja kullekin yksikköprosessille lasketaan niihin liittyvät materiaali- ja energia virrat ja lasketaan niihin liittyvät päästöt mm. erilaisia materiaali- ja energiakohtaisia päästökertoimia käyttämällä. Vaikutusarvioinnissa on tarkoitus arvioida mahdollisten ympäristövaikutusten merkittävyyttä. Siihen liittyvät vaiheet ovat luokittelu, karakterisointi, normalisointi ja arvotusvaihe. Luokittelussa päästöt ja resurssivirrat jaetaan sen mukaan, mihin kaikkiin ympäristövaikutusluokkiin ne vaikuttavat. Karakterisoinnissa päästöistä aiheutuvat ympäristövaikutukset lasketaan suhteessa  siihen, mikä on päästölle ominainen vaikutus kyseiseen ympäristövaikutusluokkaan käyttämällä ns. karakterisointikerrointa. Esimerkiksi ilmastovaikutuslaskennassa typpioksiduulin karakterisointikerroin on yli 200 kertaa suurempi kuin hiilidioksidin 1, mikä tarkoittaa että typpioksiduulin ympäristövaikutus on myös yli 200 kertaa suurempi kuin hiilidioksidin. Normalisoinnissa vaikutusarvioinnin tulokset suhtetutaan esim. tutkitun alueiden kokonaispäästöihin. Arvotusvaiheessa tutkittujen vaikutusluokkien merkittävyyttä arvotetaan suhteessa toisiinsa.Tulosten tulkinnassa tunnistetaan tuloksiin vaikuttavia tekijöitä sekä arvioidaan tulosten herkkyyttä, täydellisyyttä ja johdonmukaisuutta. Siinä tehdään myös tulosten pohjalta johtopäätöksiä,  tunnistetaan rajoituksia ja annetaan niiden pohjalta suosituksia kohderyhmälle.Tavoitteena on läpinäkyvyys ja tehtyjen metodologisten valintojen tarkka kuvaus ja perustelu.
Elinkaariarvioinnin käyttökohteet
Elinkaariarvioinnin käyttökohteita ovat mm. yrityksille koko tuotantoketjun kattava tuotekehitys ja markkinointi (4), päätöksentekijöille mm. lupien myöntämisiin, veroihin, maksuihin ja lainsäädäntöön liittyvät asiat ja kuluttajille objektiivisen tiedon saaminen ympäristöystävällisimpiin valintoihin ja elämäntapaan.
Yksinkertaistettu elinkaariarviointi

Yksityiskohtainen elinkaariarviointi on usein melko työläs. Menetelmää voidaan kuitenkin keventää riippuen siitä, mitkä ovat arvioinnin tavoitteet. Yksinkertaistetussa elinkaariarvioinnissa keskitytään kaikkein keskeisimpiin elinkaaren vaiheisiin tai ympäristönäkökohtiin. Esimerkiksi jos tarkoituksena on vähentää tuotannon kasvihuonepäästöjä, voidaan elinkaariarvioinnissa keskittyä vain elinkaaren aikaisten hiilidioksidipäästöjen arviointiin.
Yksinkertaistettu elinkaariarviointi > MET-matriisi

MET-matriisi (engl. Material, Energy and Toxicity) on eräs työkalu tuotteen sen elinkaaren aikana aiheuttamien ympäristövaikutusten arviointiin. Matriisissa taulukoidaan tuotteen aiheuttamia ympäristövaikutuksia elinkaaren eri vaiheissa käytetyn materiaalin, energian sekä saasteiden perusteella.
Esimerkki MET-matriisista.
FK Skopje

Fudbalski Klub Skopje on jalkapalloseura Skopjen kaupungista. Seura putosi kauden 2017–2018 päätteeksi Pohjois-Makedonian toiseksi korkeimmalle sarjatasolle Makedonian 2. liigaan. FK Skopje on perustettu vuonna 1960.
Evil (kappale)

| ”Evil” Interpol |
| --- | --- | --- |

Singlen tiedot
 Albumilta: Antics
 Julkaistu: 3. tammikuuta 2005
 Tyylilaji: indie rock
 Levy-yhtiö: Matador
Interpolin muut singlet
| ”Slow Hands” 2004 | ”Evil” 2005 | ”C’Mere” 2005 |
"Evil" on New Yorkilaisen Indie Rock -yhtye Interpolin kappale, joka julkaistiin alun perin albumilla Antics vuonna 2004. Kappale julkaistiin singlenä alkuvuonna 2005. Kappaleesta on julkaistu myös musiikkivideo.
Kappaleet

7-tuumainen vinyylilevy
"Evil"
"Leif Erikson" (Zane Lowe BBC session)
CD-versio
"Evil"
"Song Seven"
Maxi-CD
"Evil" – 3:36
"Narc" (Zane Lowe BBC session)
"Evil" (Zane Lowe BBC session)
"Song Seven"
"Slow Hands" (video)
Aiheesta muualla

Evil discogs.com -sivustolla
Epiphone

| Epiphone |
| --- | --- |

Tunnuslause:  ”Performance is our passion”
Perustettu:  1873 Smyrna, Osmanien valtakunta
Perustaja:  Anastasios Stathopoulos
Puheenjohtaja:  Jim Rosenberg
Kotipaikka:  Nashville, Tennessee, Yhdysvallat
Toiminta-alue:  maailmanlaajuinen
Toimiala:  musiikkisoittimet
Tuotteet:  kitarat, bassot, banjot, mandoliinit, vahvistimet, kitaraefektit
Emoyhtiö:  Gibson Guitar Corporation
Tytäryhtiöt:  Dobro
Kotisivu:  epiphone.com
Infobox OKVirheellinen NIMI-arvo: 
Epiphone Casino VT
Epiphone on yhdysvaltalainen musiikkisoittimia valmistava yritys. Epiphonen perusti kreikkalainen Anastasios Stathopoulos vuonna 1873 nykyisen Turkin alueella Smyrnassa, Osmanien valtakunnassa. Epiphonen kotipaikka sijaitsee Nashvillessa, Tennesseen osavaltiossa, ja se on ollut vuodesta 1957 osa Gibson Guitar Corporationia. Epiphone valmistaa tällä hetkellä sekä akustisia- että sähkökitaroita, bassoja, banjoja, mandoliineja, instrumenttivahvistimia ja erilaisia kitaraefektilaitteita.
Epiphone valmisti aiemmin myös muita kielisoitimia, kuten kontrabassoja ja banjoja. Yhtiö oli Gibson Guitar Corporationin merkittävin kilpailija puoliakustisten archtop -sähkökitaroiden markkinoilla, mutta toisen maailmansodan jälkeen yhtiön myynti laski ja Gibsonin emoyhtiö Chicago Musical Instruments osti Epiphonen vuonna 1957. Epiphonea onkin pidetty erityisen onnistuneena juuri puoliakustisten, kaarikantisten sähkökitaroiden saralla. Nykyisin Epiphone -kitaroita valmistetaan pääosin Kiinassa, Koreassa ja Indonesiassa, mutta Gibsonin tehtaalla Nashvillessa valmistetaan myös valikoituja Epiphonen malleja. [lähde? ]
Tunnettuja soittajia

Jeff Waters - Annihilator
Paul McCartney - The Beatles
John Lennon - The Beatles
George Harrison - The Beatles
Dave Davies - The Kinks
Jay Jay French - Twisted Sister
Alex Lifeson - Rush
Cisse Häkkinen - Hurriganes
Brian Jones - The Rolling Stones
Noel Gallagher - Oasis
Gary Rossington - Lynyrd Skynyrd
Nikki Sixx - Mötley Crüe
Matt Heafy - Trivium
John Lee Hooker
Tony Iommi - Black Sabbath
Fakultatiivisesti anaerobinen organismi

Aerobinen ja anaerobinen bakteeri voidaan tunnistaa kasvattamalla niitä ravintoliuoksessa: 
 1. Ehdottomat eli obligatoriset aerobit, kerääntyvät yläosaan, jossa on eniten happea.
2. Obligatoriset anaerobit kerääntyvät testiputken pohjalle välttääkseen happea.
3. Fakultatiivisesti anaerobiset organismit kerääntyvät pääosin putken yläosaan koska, aerobinen soluhengitys on anaerobista energiantuotantoa tehokkaampaa.
4. Mikroaerofiilit tarvitsevat happea mutta vain alhaisia pitoisuuksia.
5. Ilmaa sietävät anaerobit eivät ole riippuvaisia hapesta mutta toisaalta happi ei myöskään ole niille myrkyllistä. Ne ovat jakautuneet tasaisesti koeputkeen.
Fakultatiivisesti anaerobinen organismi tuottaa ATP:ta aerobisella soluhengityksellä mutta kykenee myös tuottamaan energiaa käymisreaktiolla, jos happea ei ole saatavilla.
Erkki Perälä

| Erkki Perälä> Henkilötiedot |
| --- | --- |
Syntynyt: 28. huhtikuuta 1982 (ikä 42) Savonlinna
Poliitikko
Puolue:  Vihreä liitto
Asema:  kaupunginvaltuutettu
Kotipaikka:  Helsinki
Erkki Hermanni Perälä (s. 28. huhtikuuta 1982 Savonlinna) on suomalainen kansalaisaktivisti ja vihreä poliitikko. Hän on ollut Helsingin kaupunginvaltuuston jäsen 2013–2017.
Tausta

Nuoruudessaan Perälä asui Savonlinnassa ja muutti myöhemmin Helsinkiin lukioon. Hän kirjoitti ylioppilaaksi Alppilan lukiosta vuonna 2001.
Perälä palveli laivastossa Upinniemessä ja aloitti valtio-opin opinnot Helsingin yliopistossa vuonna 2003. Hän on koulutukseltaan valtiotieteiden maisteri. Perälä on ollut Helsingin yliopiston ylioppilaskunnan edustajiston jäsen.
Politiikka

Perälä oli ehdolla vuoden 2008 kunnallisvaaleissa ja sai 317 ääntä. Kaudella 2009–2012 hän toimi nuorisolautakunnan jäsenenä. Perälä valittiin Helsingin kaupunginvaltuustoon vuoden 2012 kunnallisvaaleissa 984 äänellä. Hän oli kaupunginhallituksen jäsen kaudella 2013–2014.
Vuonna 2009 Perälä oli Vihreiden nuorten ja opiskelijoiden liiton puheenjohtaja yhdessä Sini Terävän kanssa. Vuonna 2010 hän oli Euroopan vihreiden nuorten hallituksen jäsen. Perälä toimi vihreiden puoluevaltuuskunnan varapuheenjohtajana kaudella 2011–2013.
Keväällä 2011 hän oli perustamassa Kallio-liikettä, joka puolustaa Hurstien ruoanjakopistettä ja järjestää puistokirpputoreja ja korttelijuhlia.
Vuosina 2008–2010 Perälä työskenteli oikeusministeriön demokratiayksikössä ensin korkeakouluharjoittelijana ja sitten suunnittelijana. Perälä toimi Anni Sinnemäen eduskunta-avustajana vuonna 2013 ja ympäristöministeri Ville Niinistön ja vihreän ministeriryhmän erityisavustajana vuonna 2014. Sittemmin hän on työskennellyt vihreiden viestintäsuunnittelijana, Ellun Kanojen viestinnän tekijänä ja Demos Helsingillä vanhempana konsulttina. Hän toimi ympäristö- ja ilmastoministeri Emma Karin erityisavustajana 2021–2022.
Yksityiselämä

Perälällä on yksi lapsi (s. 2013) entisen puolisonsa kirjailija Riikka Pulkkisen kanssa.
Aiheesta muualla

Erkki Perälä Twitterissä
/ Erkki Perälä Facebookissa
Veera Jussila: Cocktail-aktivisti. Ylioppilaslehti 30.3.2012.
Family (David Guettan kappale)

| ”Family” David Guetta ft>  Bebe Rexha, A Boogie Wit da Hoodie & Ty Dolla $ign |
| --- | --- | --- |

Singlen tiedot
 Julkaistu: 29. lokakuuta 2021
 Formaatti: digitaalinen lataus
 Tuottaja(t): Guetta
 Tyylilaji: tanssipop
 Kesto: 02.38
 Levy-yhtiö: Atlantic
David Guettan muut singlet
| ”Get Together (Tuborg Open Mix)” 2021 | ”Family” 2021 | ”Alive Again” 2021 |
Bebe Rexhan muut julkaisut
| ”Chain My Heart” 2021 | ”Family” 2021 | ”It’s You, Not Me (Sabotage)” 2021 |
Ty Dolla $ignin muut julkaisut
| ”Late to the Party” 2021 | ”Family” 2021 |   |
Family on ranskalaisen DJ-tuottajan David Guettan musiikkikappale, jolla vierailevat myös yhdysvaltalaislaulaja Bebe Rexha sekä yhdysvaltalaisräppärit A Boogie Wit da Hoodie ja Ty Dolla $ign. Sen julkaisi Atlantic Records digitaalisesti ladattavana singlenä 29. lokakuuta 2021. Kappaleen ovat sanoittaneet Billy Mann, Guetta, Ralph Wegner, Jenna Johnson, Julius Dubose, Ben Johnson, Artem Igorevich Umrikhin ja Kelly Katherine Johnson, joista Guetta myös tuotti sen. Kappaleen musiikkivideon ohjasi Michael Garcia ja se julkaistiin 23. marraskuuta 2021. Kappaleesta on tehty lukuisia kansainvälisiä versioita joilla esiintyy paikallisia artisteja lukuisista eri valtioista. Kansainvälisten versioiden esiintyjiin lukeutuvat muun muassa Annalisa, Imen Siar, LUNE, Jamie, 22Bullets, Julie Bergan, Artik & Asti, Iza ja Sofía Reyes.
"Family" oli kaupallisesti huono menestys, sen päästä singlelistalle ainoastaan Norjassa ja Sveitsissä.
FK Sortavala

| Футбольный клуб "Сортавала"-Сортавалан Паллосеура (Football Club "Sortavala"- Sortavalan Palloseura) |
| --- | --- |
Paikkakunta:  Sortavala
Lajit:  jalkapallo
FK Sortavala (ven.ФК Сортавала) on karjalainen jalkapalloseura jonka kotipaikka Sortavalan kaupungissa. Joukkue pelasi Suomen kansallisissa sarjoissa 1995-1998. Ensimmäisellä kaudellaan se voitti Itä-Suomen Nelosen mestaruuden ja nousi Kolmoseen. Karjalan mestaruuden joukkue on voittanut kaksi kertaa ja oli viimeksi pronssisijalla vuonna 2000.
Aiheesta muualla

http://www.palloliitto.fi/mestarihistoria-0 (Arkistoitu – Internet Archive)
http://footclubs.ru/index/karelija/0-143
http://www.k-agent.ru/?mod=obj&id=5555800
Ernst von Ungern-Sternberg

Ernst von Ungern-Sternberg (10. joulukuuta 1877 Parmel, Viro – 9. maaliskuuta 1959 Lohja) oli Virosta kotoisin ollut lohjalaisen Faneeri Oy:n toimitusjohtaja. Hän kuului von Ungern-Sternbergin baltiansaksalaiseen aatelissukuun.
Ernst von Ungern-Sternbergin vanhemmat olivat Constantin Rudolf Gustaf von Ungern-Sternberg (1853–1932) ja Maria Alexandra Agnes von Rennenkampff (s. 1856). Hän suoritti lakitieteen kandidaatin tutkinnon Tarton yliopistossa vuonna 1903 ja opiskeli sitten vielä Berliinissä. Hän toimi asianajajana Tallinnassa 1904–1919 ja oli pankkiiriliike Hoeppener & Co:n hallintoneuvoston jäsenenä 1908–1919. Ungern-Sternberg muutti sitten Suomeen Kymin Oy:n virkailijaksi. Vuonna 1923 hän erosi Kymin Oy:n palveluksesta ja meni Faneeri Oy:n palvelukseen ensin konttoripäälliköksi ja vuodesta 1924 yhtiön toimitusjohtajaksi.
Ernst von Ungern-Sternberg oli naimisissa Julie von Hoyningen-Huenen (1887–1961) kanssa. Heidän poikansa oli arkkitehti Erich von Ungern-Sternberg (1910–1989).
Ennakkojäsentäjä

Ennakkojäsentäjä tai ennakkojäsennin on aihepiirin esitys, jonka tarkoituksena on tutustuttaa oppijaa siihen esimerkiksi ennen luentoa tai johdatuksena oppimistehtävään. Ennakkojäsentäjät ovat pedagogisia välineitä, eräänlaisia välittäjiä ennestään tunnetun ja uuden aineksen välillä. Ennakkojäsentäjä voi olla lyhyt teksti, tekstin rakennejäsennys eli dispositio, kuva tai kaavio. Tarvittavaa esiymmärrystä luodaan siis suullisesti, kirjallisesti tai graafisin keinoin. Ennakkojäsentäjän idean ja käyttötavan esitti David Ausubel vuonna 1960.
Miellekartat ovat laajalti käytettyjä ennakkojäsentäjiä.
Ennakkojäsentäjä harjoittelussa

Toimintaa harjoiteltaessa ennakkojäsentäjiä voidaan käyttää tarvittavan tiedon jäsentämiseen ennen harjoittelutilannetta. Ennakkojäsentäjät antavat kuvan toiminnasta etukäteen ja  parantavat harjoittelun aikana tapahtuvaa oppimista sekä pidentävät sen vaikutusta.
Ennakkojäsentäjä tiedonhankintatehtävissä

Tiedonhankintaa edellyttävissä tehtävissä on tärkeää käyttää aiempaa tietoa ja osaamista tukena uuden informaation löytämisessä ja ymmärtämisessä. Ennakkojäsentäjä auttaa tämän esiymmärryksen tunnistamisessa ja esille tuomisessa.
Ennakkojäsentäjä kytkee hakuaihetta toisaalta aikaisemmin tiedettyyn ja toisaalta aihepiirin käsitteelliseen rakenteeseen. Näihin hakuaihe ymmärretään osana laajempaa kokonaisuutta eikä yksittäisenä asiana.
Aiheesta muualla

Ennakkojäsentäjän esittely (Seija-Sisko Häkkinen)
Ennakkojäsentäjä (Arkistoitu – Internet Archive)
Tietovee jäsentää aihepiiriin liittyviä oletuksia.
Ernst von der Recke

| Ernst von der Recke> Henkilötiedot |
| --- | --- |
Syntynyt: 1848
Kuollut: 1933 (84–85 vuotta)
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Esikoisteos:  Bertran de Born
Aiheesta muualla
Löydä lisää kirjailijoitaKirjallisuuden teemasivulta
Ernst von der Recke (1848 Kööpenhamina – 1933) oli tanskalainen lyyrikko ja näytelmäkirjailija. Etevimmät näytelmät ovat Bertran de Born (1873), Kong Liuvigild og hans sønner (1878) ja Archilochos (1878). Ansiokkaita ovat myös Recken tieteelliset teokset metriikan alalta, väitöskirja Principperne for den danske Verskunst (1881), joka oli uraauurtava, ja Grundtræk av den danske Verslære (1894).
Esikoisnäytelmä Bertran de Born oli menestys. Se esitettiin Tanskan kuninkaallisessa teatterissa pääosassa Emil Poulsen. Toisin kuin ennakoitiin, se ei kuitenkaan aloittanut Tanskassa romanttisen näytelmän suosion nousua. Seuraavat näytelmät eivät Kejser Michaelia lukuun ottamatta menestyneet. Recken näytelmistä puuttuu välittömyys, omaperäinen dramaattinen voima ja psykologinen uskottavuus, vaikka hän käsittelee historiallisia romanttisia aiheita hyvin.
Maineeseen Recke varsinaisesti nousi lyyrikkona. Tosin kokoelmat ovat epätasaisia, mutta niissä on hienoa tunnetta ja muodonhallintaa. Recken runon "Kahdeksaan rakastunut" on suomentanut Kirsi Kunnas. Se sisältyy teokseen Aarteiden kirja 2 (2. p., WSOY 1965).
Ernsti Alajoki

Toivo Ernsti Alajoki, vuoteen 1906 Filppula  (25. toukokuuta 1882 Lapua – 10. toukokuuta 1958 Lapua) oli suomalainen maanviljelijä ja osuustoimintaliikkeen vaikuttaja, joka sai maanviljelysneuvoksen ja kunnallisneuvoksen arvonimet.
Alajoen vanhemmat olivat herastuomari Juho Filppula ja Sanna Saari ja puoliso vuodesta 1919 Lyyli Eliisabet Rönn. Maamieskoulun käynyt lapualainen maanviljelijä Alajoki oli Suomen Osuuskauppojen Keskuskunnan ja Yleisen Osuuskauppojen liiton hallintoneuvostojen jäsen 1917–1958, varapuheenjohtaja 1917–1934 ja puheenjohtaja 1934–1958. Maataloustuottajien Keskusliiton valtuuskunnan jäsen Alajoki oli 1921-–1948 ja liittoneuvoston puheenjohtaja 1925–1948, Hankkijan hallintoneuvoston puheenjohtaja 1928–1933 ja varapuheenjohtaja 1934–1958 sekä vielä Pellervo-Seuran neuvottelukunnan jäsen 1916, valtuuskunnan jäsen 1918–1939, puheenjohtaja 1928–1929 ja johtokunnan jäsen 1940–1958. Suomen tasavallan presidentin valitsijamies Alajoki oli vuonna 1931. Hän sai kunnallisneuvoksen arvonimen vuonna 1929 ja maanviljelysneuvoksen arvonimen vuonna 1952.
Alajoki vaikutti merkittävästi SOK:laisen osuuskauppaliikkeen kehittymiseen vuosikymmenten ajan, Hän oli varsinkin sota-aikana ja sotien jälkeen SOK:n keskeisiä henkilöitä aina kuolemaansa asti. Alajoella oli toisaalta myös SOK:ta laajemmin vaikutusta suomalaisessa osuustoiminnassa, samoin kuin useita muitakin kuin osuustoiminnallisia luottamustehtäviä.
Erkki Saaristo

| Erkki Saaristo> Henkilötiedot |
| --- | --- |
Koko nimi:  Erkki Saaristo
Syntynyt: 27. maaliskuuta 1954 (ikä 70) Helsinki, Suomi
Kansalaisuus:   Suomi
Koripalloilija
Pelipaikka:  Pelintekijä/Heittävä takamies
Pituus:  185 cm
Pelaajaura
Seurajoukkueet
1971–1982 1982–1992:   Helsingin NMKY  Uudenkaupungin Urheilijat
Maajoukkueet
1972–1986:   Suomi
Ottelut (pisteet):  133 (923)
Valmennusura
2000–2001 2001–2002:   Korihait  Korihait
Aiheesta muualla
FIBA
Erkki Saaristo (s. 27. maaliskuuta 1954 Helsinki) on suomalainen pääsarjauransa lopettanut koripalloilija, joka on uransa jälkeen toiminut myös koripallovalmentajana. Saaristo pelasi pääsarjatasolla Helsingin NMKY:n ja Uudenkaupungin Urheilijoiden riveissä. Saaristo on edelleen SM-sarjan historian kuudenneksi paras pistemies. Korihait jäädytti hänen pelinumeronsa huhtikuussa 2014.
Hänen poikansa Heikki Saaristo on myös pelannut koripalloa pääsarjatasolla.